“หุ้นเอเชีย” เปิดผันผวน จับตาประชุม “เฟด” สัปดาห์นี้
“ตลาดหุ้นเอเชีย” เปิดผันผวน นักลงทุนจับตาจับตาการประชุมนโยบายการเงินของธนาคารกลางสหรัฐจะเริ่มขึ้นในวันอังคารที่ 31 ม.ค.66 และจะแถลงมติการประชุมในวันพุธที่ 1 ก.พ.66 อีกทั้งกระทรวงแรงงานสหรัฐมีกำหนดเปิดเผยตัวเลขจ้างงานนอกภาคเกษตรประจำเดือนม.ค.ในวันศุกร์นี้
“ตลาดหุ้นเอเชีย” เปิดผันผวน นักลงทุนจับตาจับตาการประชุมนโยบายการเงินของธนาคารกลางสหรัฐจะเริ่มขึ้นในวันที่ 31 ม.ค.66 และจะแถลงมติการประชุมในวันพุธที่ 1 ก.พ.66 อีกทั้งกระทรวงแรงงานสหรัฐมีกำหนดเปิดเผยตัวเลขจ้างงานนอกภาคเกษตรประจำเดือนม.ค.ในวันศุกร์นี้
30 ม.ค. 2566

ผู้สื่อข่าวรายงานว่า ตลาดหุ้นเอเชียเปิดแดนลบและบวกในวันนี้ โดยตลาดหุ้นจีนพุ่งขึ้นในการซื้อขายวันแรก หลังปิดทำการเนื่องในเทศกาลตรุษจีนเป็นเวลาหนึ่งสัปดาห์
ทั้งนี้ ดัชนีนิกเกอิเปิดที่ระดับ 27,384.77 จุด เพิ่มขึ้น 2.21 จุด หรือ +0.008% และหลังจากตลาดเปิดทำการได้ประมาณ 15 นาที ดัชนีนิกเกอิปรับตัวขึ้น 95.85 จุด หรือ +0.35% แตะที่ 27,478.41 จุด ส่วนดัชนีฮั่งเส็งปิดภาคเช้าที่ระดับ 22,579.88 จุด ลดลง 109.02 จุด หรือ -0.48% และดัชนีเซี่ยงไฮ้คอมโพสิตปิดภาคเช้าที่ระดับ 3,308.87 จุด เพิ่มขึ้น 44.06 จุด หรือ +1.35%
ขณะที่ดัชนีเซี่ยงไฮ้คอมโพสิตตลาดหุ้นจีนเปิดบวกในวันนี้ ขานรับรายงานที่ว่า ชาวจีนมีการเดินทางท่องเที่ยวและใช้จ่ายอย่างคักคักในช่วงเทศกาลตรุษจีน
ด้านกระทรวงวัฒนธรรมและการท่องเที่ยวของจีนรายงานปริมาณการเดินทางภายในประเทศช่วงหยุดยาวเทศกาลตรุษจีนอยู่ที่ราว 308 ล้านครั้ง เพิ่มขึ้น 23.1% เมื่อเทียบปีต่อปี
ส่วนรายได้จากการท่องเที่ยวภายในประเทศช่วงหยุดยาวเทศกาลตรุษจีน ระยะเวลา 7 วัน รวมอยู่ที่ 3.76 แสนล้านหยวน (ราว 1.82 ล้านล้านบาท) เพิ่มขึ้น 30% เมื่อเทียบปีต่อปี
สำหรับตลาดการเงินทั่วโลกจับตาการประชุมนโยบายการเงินของธนาคารกลางสหรัฐ (เฟด) ซึ่งจะเริ่มขึ้นในวันอังคารที่ 31 ม.ค.66 และจะแถลงมติการประชุมในวันพุธที่ 1 ก.พ.66 ตามเวลาสหรัฐ หรือตรงกับช่วงเช้าตรู่ของวันพฤหัสบดีที่ 2 ก.พ.66 ตามเวลาไทย ทางด้านกระทรวงแรงงานสหรัฐมีกำหนดเปิดเผยตัวเลขจ้างงานนอกภาคเกษตรประจำเดือนม.ค.ในวันศุกร์นี้